पाएं अपने शहर की ताज़ा ख़बरें और फ्री ई-पेपरडाउनलोड करें
पटियाला. प्रदेश में धान रोपाई सीजन सोमवार से शुरू हो रही है। इसके कारण बिजली की मांग 600 से 800 लाख यूनिट तक बढ़ेगी। मांग बढऩे के कारण बिजली संकट गहरा सकता है लेकिन पावरकॉम अधिकारियों का दावा है कि इस स्थिति से निपटने के लिए इंतजाम कर लिए गए हैं। पावरकॉम के सेंट्रल कंट्रोल रूम से मिली जानकारी के मुताबिक राज्य में इन दिनों 1600 लाख यूनिट तक बिजली की मांग है। धान रोपाई सीजन शुरू होने से मांग 2200 लाख यूनिट तक बढ़ जाएगी। बाद में यह बढ़कर 2400 लाख यूनिट तक पहुंच सकती है।
पिछले साल मांग का अधिकतम आंकड़ा 2300 लाख यूनिट तक था। वैसे, बढ़ी मांग पूरी करने के लिए पावरकॉम की निगाहें बेहतर मानसून पर भी टिकी हैं।
धान उत्पादकों को बिजली सप्लाई के लिए पावरकॉम ने राज्य को तीन ग्रुप में बांटा है। हालांकि किसान संगठन धान उत्पादकों को रोजाना आठ घंटे की नियमित बिजली सप्लाई की मांग कर रहे हैं लेकिन शुरुआत में में पावरकॉम ने रोजाना छह घंटे पावर सप्लाई का ही फैसला किया है।
पावरकॉम को कृषि के लिए बिजली जम्मू कश्मीर, हिमाचल प्रदेश, छत्तीसगढ़, उत्तराखंड से लगभग 300 लाख यूनिट बिजली मिलेगी। पावरकॉम की खुद की उत्पादन क्षमता करीब 1000 लाख यूनिट तक है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn